钦定古今图书集成/明伦汇编/交谊典/第117卷 > 《义鹘行》杜甫
## 钦定古今图书集成/明伦汇编/交谊典/第117卷 > 《义鹘行》杜甫

“阴崖有苍鹰，养子黑柏巅。白蛇登其巢，吞噬恣朝餐。
雄飞远求食，雌者鸣辛酸。力强不可制，黄口无半存。
其父从西归，翻身入长烟。斯须领健鹘，痛愤寄所宣。
斗上捩孤影，噭哮来九天。翛翎脱远枝，巨颡折老拳。
高空得蹭蹬，短草辞蜿蜒。折尾能一掉，饱肠已皆穿。
生虽灭众雏，死亦垂千年。物情有报复，快意贵目前。”
兹寅鸷鸟最，急难心炯然。功成失所往，用舍何其贤。
近今潏水湄，此事《樵夫传》。飘萧觉素发，凛然冲儒冠。
人生许与分，亦在顾盼间。聊为义鹘行，永激壮士肝。